Alti Tynset

Alti Tynset er et kjøpesenter midt i Tynset sentrum. De har rundt 20 butikker, inkludert apotek, kafe og restaurant. Kjøpesenteret har nesten 200 gratis parkeringsplasser og totalarealet er på 14 159 m2. 

19. september 2019 endret senteret navn fra Amfi Tynset til Alti Tynset, og ble en del av kjøpesenterkjeden Alti. Senteret er forvaltet av Alti Forvaltning AS, og eies av LL Kjøpesenter AS.

Alti Tynset åpnet for første gang dørene i 1975, og har gjennomgått flere om- og utbygginger; den siste utbyggingen i 2010. Hele senteret består av tre bygninger, hvorav det ene er Europris, det andre er Postgården, og det tredje er selve kjøpesenteret.

Eksterne lenker   
Offisiell nettside
Alti Tynset på Facebook
Alti Tynset på Instagram

Byggverk i Tynset
Kjøpesentre i Innlandet